Kiegészítés a Magyar Falu Program pályázatról döntés tárgyú előterjesztéshez.

Készítette: Balázs László projektmenedzser

A Pénzügyi és Igazgatási Bizottság határozata:

A bizottság javasolja a képviselőtestület számára Magyar Falu Program pályázatról döntés napirend kapcsán az alábbiak elfogadását:
· a pályázat célterületeként a Szőlő utca felújítását javasolja, a képviselőtestületi ülésig elő kell készíteni, mennyi a támogatási igény és mennyi az önrész tervezett összege, az önrészhez forrást kell rendelni
· a bizottság javasolja a képviselőtestület számára hozzon olyan tartalmú határozatot, készüljön előterjesztés az utak, járdák műszaki állapotáról, mely szakaszokat indokolt felújítani javítani, mely út-és járdaszakaszok felújítása igényel tervezési munkát, és készüljön egy javasolt sorrend a felújításokra, ha szükséges, a Zalakarosi Közös Önkormányzati Hivatal vonjon be szakembert az előterjesztés elkészítéséhez

Tisztelt Képviselőtestület!

A bizottság határozatának megfelelően az előterjesztést az alábbiakkal egészítem ki. 
 
A bizottság Támogatja Zalakaros Város Önkormányzata a Magyar Falu Program keretében az „Út, híd, járda építése/felújítása” című MFP-UHJ/2024 kódszámú pályázat benyújtását.
A pályázat akcióterületeként a Szőlő utcát javasolja.

A Szőlő utca 382 m hosszúságából 100 m felújítása történt meg pályázati forrásból, mely tartalmazta az út szélesítését, felújítását, parkoló és járda kialakítását illetve a közművek kiváltását. A beruházás költsége bruttó 42.449.237 Ft.

Sikeres pályázat esetén 120 m felújítása megtörténhetne, mely tartalmazná az út szélesítését, parkoló kialakítását bruttó 44.600.880 Ft költséggel. 

A járdát és a közművek kiváltását viszont saját erőből kellene megoldani, melynek költsége kb. 15 millió Ft. A Szőlő utca felújítására tervvel rendelkezünk, azonban a felújítandó szakaszra vonatkozóan a költségvetést aktualizálni kell, mely szintén költségbe kerül (bruttó 254.000 Ft). A közműkiváltást terveztetni kell, mely kb. 1 millió Ft. Ezzel az utca felújítása kb. a feléhez érkezne. A 15 millió Ft önerőt a költségvetésből biztosítani kell.

Határozati javaslatok:

1. Támogatja Zalakaros Város Önkormányzata a Magyar Falu Program keretében az „Út, híd, járda építése/felújítása” című MFP-UHJ/2024 kódszámú pályázat benyújtását.
2. A pályázat akcióterületeként a Szőlő utcát jelöli ki.
3. Egyetért a célterület infrastrukturális fejlesztésével.
4. Felkéri a Zalakarosi Közös Önkormányzati Hivatalt a felújítás tervezési dokumentumainak elkészítéséhez szükséges pályázat lefolytatására, a pályázati dokumentáció összeállítására és a pályázat benyújtására. 
5. [bookmark: _GoBack]A pályázati forrásból nem finanszírozható költségekre a közművek kiváltásához, valamint a járda építéshez 15.000.000 Ft önrészt biztosít a 2024. évi költségvetés általános tartalék terhére.
6. Készüljön előterjesztés az utak, járdák műszaki állapotáról, mely szakaszokat indokolt felújítani javítani, mely út-és járdaszakaszok felújítása igényel tervezési munkát, és készüljön egy javasolt sorrend a felújításokra. Amennyiben szükséges, a Zalakarosi Közös Önkormányzati Hivatal vonjon be külső szakembert az előterjesztés  elkészítéséhez

Zalakaros, 2024. május 30.

